Respekter kroppens signaler

Det er vigtigt at du går på toilettet, når kroppen siger til, tilføjer Dennis Raahave. For ellers holder kroppen op med at sende signaler.

- Man ødelægger en naturlig biologisk rytme. Det giver forstoppelse, hvis du undertrykker det. Til sidst forsvinder fornemmelsen. Som om kroppen siger, hvis du ikke lytter, så gider jeg ikke gøre opmærksom på det. Så forsvinder fornemmelsen.

Rigtigt mange lider i dag af mere eller mindre kronisk forstoppelse, og det forringer livskvaliteten betragteligt, fortæller han.

- Man bliver syg af forstoppelse, og det kan give almene symptomer oveni. Ondt i maven, udspilet mave, en dårlig fornemmelse i kroppen og svedudbrud. Man kan også komme til at lugte af afføring i sin sved, fordi man går med et stort depot af afføring, og man bruger mange timer på toilettet i forsøget på at få noget ud, siger Dennis Raahave.